Diari Oficial de la Generalitat Valenciana


Sumari del DOGV 9683, del 14-09-2023 (2023/9378)

RESOLUCIÓ de 8 de setembre de 2023, del vicepresident primer i conseller de Cultura i Esport, per la qual es crea el Registre General de la Vicepresidència Primera i Conselleria de Cultura i Esport.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9683

Data del DOGV
:   14-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9378


Data del document
:   08-09-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 8 de setembre de 2023, del vicepresident primer i conseller de Cultura i Esport, per la qual es crea el Registre General de la Vicepresidència Primera i Conselleria de Cultura i Esport. [2023/9378]  
El Decret 191/2014, de 14 de novembre, del Consell, regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
  
Segons el seu article 17, cada departament de l'Administració de la Generalitat disposarà d'una oficina de registre general, que durà a terme les funcions que li són pròpies. Així mateix, disposaran d'una oficina de registre general, les seus principals de les seues direccions territorials o altres seus administratives o divisions de caràcter territorial existents.  
  
L'article 18 disposa que la creació, modificació o supressió de les oficines de registre s'efectuarà mitjançant una resolució de la persona titular del departament.  
El Decret 10/2023, de 19 de juliol, del president de la Generalitat, que va determinar el nombre i la denominació de les conselleries en què s'organitza l'Administració de la Generalitat, va crear la Vicepresidència Primera i Conselleria de Cultura i Esport, i li va atribuir les competències en matèria de cultura, promoció cultural, patrimoni cultural i esport.  
Pel Decret 11/2023, de 19 de juliol, del president de la Generalitat, van ser nomenades les persones titulars de les vicepresidències i de les conselleries.  
El Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, va establir l'estructura orgànica bàsica de la Presidència i de les conselleries de la Generalitat, i va regular l'estructura i les competències dels òrgans superiors i directius de la Vicepresidència Primera i Conselleria de Cultura i Esport.  
El registre constitueix una funció pública essencial, que té per objecte deixar constància oficial del flux documental de les sol·licituds, escrits i comunicacions, rebuts o remesos, mitjançant la pràctica dels oportuns assentaments d'entrada i eixida. La creació d'una nova conselleria suposa, així, la necessària creació del registre general d'aquesta, per al seu normal desenvolupament i la prestació d'aquesta funció pública a la ciutadania.  
En virtut d'això, d'acord amb el que es preveu en l'article 16.1 de la Llei 39/2015, d'1 d'octubre, del procediment administratiu comú de les administracions públiques, i els mencionats articles 17 i 18 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat, resolc:  
  
Primer  
Crear el Registre General de la Vicepresidència Primera i Conselleria de Cultura i Esport, que quedarà ubicat al monestir de Sant Miquel dels Reis, avinguda de la Constitució, número 284, de València, CP 46208, amb les funcions que li atribueix l'article 19 del Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
  
Segon  
Ordenar els tràmits perquè entre en funcionament amb la major urgència possible.  
  
Tercer  
Ordenar la publicació de la present resolució en el Diari Oficial de la Generalitat Valenciana, per raons d'interés públic, així com en el portal corporatiu de la Generalitat, i donar-ne difusió pels mitjans que es considere oportú.  
  
València, 8 de setembre de 2023. El vicepresident primer i conseller de Cultura i Esport: Vicente José Barrera Simó.